kardosdrur/scandi-wiki huggingface dataset:
Graham County (Arizona)

Graham County er et county i den sydøstlige del af delstaten Arizona, USA. Administrativt centrum i Graham County er byen Safford.

Graham County blev dannet i 1881.

Dette er blandt Arizonas mest unikke områder, da det har mange floder, som løber året rundt og aldrig tørrer ud (i modsætning til de fleste af Arizonas floder). Desuden har området det rigeste dyre- og fugleliv i hele USA.

Kilder 
 
 Billeder fra Graham County 
 Graham Countys hjemmeside 

Counties i Arizona
Holbrook

Holbrook er en by i Navajo County i delstaten Arizona, USA.
Holbrook var tidligere en vigtig jernbanestation og vejstop på den gamle Route 66 (kendt som Old 66) eller Mother Road.

En af vestens mest glorværdige revolverdueller fandt sted i Holbrook i 1887, da sheriffen Commodore Perry Owens helt alene ordnede den desperate Cooper-Blevins-bande, ved at dræbe tre og såre én i næsten samme øjeblik.

Cooper-Blevins-banden var involveret i Pleasant Valley War, en fejde som startede i 1880 mellem kvæg- og fåreavlere, hvor over 30 mænd blev dræbt. De fleste var upartiske i denne fejde og flygtede ud af området (byen Young i Pleasant Valley). Efter at fejden sluttede i 1892, begyndte de fleste langsomt at vende tilbage. I dag er området stille og fredeligt og lever op til sit navn.

Kilde 
 

Byer i Arizona
Prescott

Prescott er en by i delstaten Arizona, USA og hovedsæde for Yavapai County.

Prescott blev grundlagt som resultat af den amerikanske borgerkrig.

I 1863 fandt selskabet Walker guld i Arizonas centrale højland, præsident Abraham Lincoln udpegede Arizona som amerikansk territorium samme år og soldaterne grundlagde Fort Whipple.

Præsidenten pålagde Guvernør John Goodwin at danne regering, og da Goodwin var på vej til Arizona, hørte han, at hovedkernen af Konføderationens sympatisører var i Tucson, som var forudset til at være hovedstad. Han tog i stedet for med sit følge til Fort Whipple og i 1864 grundlagde Guvernør John Goodwin Arizonas hovedstad i Prescott af en ren politisk grund, som blev godkendt af præsidenten.

Byen blev handels- og kulturcenter i den nordlige centrale del af Arizona, hvor kvægavl og minedrift blomstrede. Tre år efter, i 1867, mistede Prescott hovedstadsbetegnelsen til Tucson, genvandt igen hovedstadsbetegnelsen i 1877 og mistede den permanent til Phoenix i 1889.

Kilder

Eksterne henvisninger 

 

Byer i Arizona
Sojabønne

Sojabønne, Soja hispida eller Glycine max, er en enårig urt af ærteblomstfamilien som stammer fra Østasien. I 2010 var USA det største sojabønneproducerende land i verden.

Verdensproduktion

Historie 
Fra gammel tid har soja været et af de vigtigste næringsmidler i Asien; bønnen dyrkes nu også i Sydeuropa og Amerika.

Anvendelse 
Af de olieholdige frø, sojabønnerne, presses sojaolie, som anvendes til fremstilling af bl.a. margarine og sæbe. 

Resterne fra presningen anvendes i kraftfoderkager, sojakager, og i sojamel. Af de kogte bønner fremstilles bl.a. sojamælk, tofu, yuba og i en krydderisovs, sojasovs (også kaldet shoyu og tamari).

Yderligere er sojabønnen blevet en meget populær spise på sushirestauranter, i form af misosuppe, 

Edamame er en tilberedning af umodne sojabønner, der bruges i det japanske, kinesiske og hawaiianske køkken. Bælgene koges let eller dampes og serveres eventuelt med salt.

Indholdet af flavoner 
Det er påvist, at sojabønner og produkter, der er lavet på basis af sojabønner indeholder følgende 12 flavoner (nærmere betegnet: isoflavonoider), fordelt på fire kemiske typer: aglycon (daidzein, genistein og glycitein), glucosid (daidzin, genistin og glycitin), acetylglucosid (acetyldaidzin, acetylgenistin og acetylglycitin) samt malonylglucosid (malonyldaidzin, malonylgenistin og malonylglycitin). Mens de har påviselige, gunstige virkninger på mennesker, udgør de også en risiko i forbindelse med brystkræft, da de har østrogenlignende virkninger i organismen

Noter 

Nitrogenfikserende planter
Nytteplanter fra Asien
Bælgfrugter
Ærteblomst-familien
H.C. Andersens Boulevard

H.C. Andersens Boulevard er en ca. 1,3 km lang sekssporet hovedfærdselsåre der løber igennem Københavns centrum. Vejen har udløb i Langebro mod øst og Gyldenløvesgade/Åboulevarden mod vest, og forbinder på den måde Amager med Frederiksberg og Nørrebro. Undervejs passerer den blandt andet Københavns Rådhus og Tivoli.

Vejen hed oprindeligt Vestre Boulevard, men blev i 1955, i anledningen af 150-året for H.C. Andersens fødsel, omdøbt til sit nuværende navn. Indtil da havde den nuværende Kjeld Langes Gade navnet H.C. Andersens Gade.

Vejen er, med en døgntrafik på 57.700 (opgjort i 2000), Danmarks mest trafikbelastede almindelige vej. Dette er kun overgået af de store motorveje omkring København.

Ud over de seks hovedfærdselsspor er der fra Rysensteensgade til Ny Kongensgade og fra Stormgade til Bag Rådhuset lokalkørebaner med parkering i retning mod Rådhuspladsen. Mod Langebro er der lokalkørebaner med parkering fra Industriens Hus til Tietgensgade og fra Rysensteensgade til broen. Der er busbane fra Stormgade til slutningen af Rådhuspladsen.

1. etape af Tour de France 2022 havde målstreg på H.C. Andersens Boulevard.

Tiltag imod støj og forurening 
Vejen udsender meget støj og forurening i indre by og afskærer forbindelsen mellem Tivoli/Hovedbanegården og Strøget/Middelalderbyen. Der har i de sidste par år været flere forslag fremme om at grave vejen ned. Kommunen har dog i april 2008 vedtaget at der ikke igangsættes en undersøgelse af dette. Til gengæld er det besluttet at der skal lægges støjdæmpende asfalt på vejen.

Eksterne henvisninger

Referencer

Gader i Indre By (København)
Lokaliteter ved Tour de France 2022
Mordskab

Mordskab er en dansk film fra 1969 instrueret og skrevet af Bent Christensen.

Medvirkende 
Marguerite Viby
Buster Larsen
Ole Monty
Ulf Pilgaard
Preben Neergaard
Kirsten Walther
Søren Elung Jensen
Karl Stegger
Erik Paaske

Eksterne henvisninger 
 

Danske film fra 1969
Film instrueret af Bent Christensen
Pigen fra Egborg

Pigen fra Egborg er en dansk film fra 1969 med manuskript og instruktion af  Carl Ottosen. Handlingen i det romantiske lystspil foregår for en stor del på fiktive herregård Egborg (i virkeligheden Egholm nær Kirke Hyllinge på Sjælland).

Blandt de medvirkende kan nævnes:

 Dirch Passer
 Willy Rathnov
 Karl Stegger
 Sisse Reingaard
 Birgit Sadolin
 Ove Sprogøe
 Morten Grunwald
 Bent Vejlby
 Hans-Henrik Krause
 Gertie Jung
 Claus Ryskjær

Eksterne henvisninger 
 

Danske film fra 1969
Paul Hagen

Paul Falck Hagen (født 19. marts 1920 i København, død 19. maj 2003 i Nakskov) var en dansk skuespiller.

Han blev uddannet fra Frederiksberg Teaters elevskole 1944-1945, men debuterede allerede i 1944 som revyskuespiller på Riddersalen på Frederiksberg.

Fra 1945 til 1951 var han knyttet til Aarhus Teater og havde 1951-1952 engagementer på Nørrebros Teater. På ABC Teatret 1952-1953 og Fiffer Revyen 1953, hvor han fik et gennembrud med visen Lille Lise let-på-tråd). Skolescenen 1953-1954, Cirkus Ib 1954, ABC Teatret og Frederiksberg Teater 1956 og nok engang på Riddersalen i 1957.

Siden en lang række roller på Det Ny Teater og på Folketeatret.

I 1972 blev han knyttet til Det kongelige Teater, hvor han frem til 1987 blev kendt for sine mange mundrappe Holberg-roller.

Efter 1987 valgte han at arbejde freelance. Det blev til Blaksted-turneen, Holbæk Egnsteater, Det Danske Teater, Betty Nansen Teatret, Privatteatret og Det ny Teater.

På TV optrådte han også i en lang række roller. Mest kendt er dyrehandler Clausen i Huset på Christianshavn.

I sit første ægteskab var han gift med skuespillerinden Asta Esper Andersen, med hvem han fik sønnen, skuespilleren Esper Hagen.

I sit andet ægteskab var han gift i 25 år med Gurli. Med hvem han fik datteren Susanne.

Fra 1992 boede Paul Hagen sammen med sin hustru, balletpædagogen Alice Martens.

Filmografi

Serier 

 Gøngehøvdingen – 1992

 Een stor familie – 1982-1983 – Hagen spiller bogholder hr. Sigurd Henriksen
 Huset på Christianshavn - 1970-1977 - dyrehandler Thormod Clausen (Hr. Klausen)
 Krummernes Jul - 1996 - Vicevært Svendsen

Noter

Eksterne henvisninger 
 
 
 

Skuespillere fra Danmark
Personer i Kraks Blå Bog (afdøde)
Personer fra København
Ballade på Christianshavn

Ballade på Christianshavn er en dansk film fra 1971. Det er fra tv-serien Huset på Christianshavn.
 Manuskript Erik Balling og Henning Bahs.
 Instruktion Erik Balling.

Medvirkende 
 Poul Reichhardt
 Helle Virkner
 Jes Holtsø
 Paul Hagen
 Lis Løwert
 Kirsten Walther
 Willy Rathnov
 Ove Sprogøe
 Arthur Jensen
 Kirsten Hansen-Møller
 Finn Storgaard
 Bodil Udsen
 Bjørn Watt Boolsen
 Poul Bundgaard
 Bjørn Puggaard-Müller
 Ghita Nørby
 Asbjørn Andersen
 Karl Stegger
 Helge Kjærulff-Schmidt
 Jørgen Beck
 Gunnar Strømvad
 Freddy Koch
 Gotha Andersen
 Erni Arneson
 Ernst Meyer

Eksterne henvisninger 
 Huset på Christianshavn (tysk)
 

Komediefilm fra Danmark
Danske film fra 1971
Film instrueret af Erik Balling
Film baseret på tv-serier
Huset på Christianshavn
Katakombe

En katakombe er en underjordisk gang med gravkamre. Ordet kommer fra græsk kata kumbas og var navnet på Sankt Sebastians katakomber i Rom. 

Katakomber forbindes med kristne gravsteder i Rom, men der findes katakomber andre steder og ikke-kristne katakomber. I Rom har man f.eks. omkring ti jødiske katakomber fra antikken. Det bliver ofte sagt, at de var skjulesteder for kristne under forfølgelser; det er ikke korrekt. De var officielle gravpladser, som var kendt af romerske myndigheder. Årsagen til, at de blev gravet,, er at kristne og jøder ikke accepterede den romerske skik med at kremere de døde, og i stedet for  kirkegårde gravede de gange i den bløde tufsten. 

Efter at kristendommen blev tilladt i det 4. århundrede, holdt man op med at bruge katakomberne. Man begyndte at åbne kirkegårde. Efterhånden blev de gamle katakomber glemt; det er kun St. Sebastians katakomber, som altid har vært tilgængelige, fordi indgangen ligger i kirken San Sebastiano uden for murene. I det 9. århundrede angreb saracenere Rom, og de fleste relikvier blev flyttet; det bidrog til at der ikke længere var grund til at besøge katakomberne. 

Forskere kendte til katakomberne fra skriftlige kilder, og fra det 16. århundrede begyndte man at lede. Det var på den tid, at ordet katakombe blev brugt om alle gravsteder af denne type. 

Omkring 60 katakomber er kendt i Rom; de 50 er kristne. De har i henhold til Laterantraktaten siden 1929 været underlagt Vatikanstaten, nærmere bestemt Den pavelige kommission for hellig arkæologi. Flere af dem er åbne for publikum.

Se også 
Katakomberne i Paris

Eksterne henvisninger 

 Katakomberne i Rom

Antikke bygninger i Rom
Kristendom i antikken
Jødedom
Vatikanstaten
Ghostwriter

Ghostwriter er betegnelsen, oprindelig fra engelsk, for en person, der skriver bøger, taler eller artikler for andre endda uden at få sit navn nævnt.  Især tidligere har man på dansk også brugt ordet neger som slangudtryk for samme jobfunktion.

Der har været kritik af politikere, som har brugt ghostwritere til at skrive deres taler og debatindlæg i aviserne. Problemet er, at det er svært for vælgeren at vide, hvad politikerne står for.
Et eksempel er Anders Fogh Rasmussens nytårstale 2004, der blev sporet til Christopher Arzrouni, erhvervsjuridisk chef hos Dansk Industri.

En del selvbiografier skrives af ghostwritere. Som Stig Tøftings  selvbiografien  No regrets, hvis ghostwriter er Lars Steen Pedersen.
David Trads skrev med på Poul Nyrups selvbiografi, Vokseværk, mens Peder Christoffersen (Pedro) var medskribent på Nyrups første selvbiografi, Rødder.

Andre som har brugt ghostwritere 
 George Lucas
 Barack Obama
 John F. Kennedy
 Harry Houdini
 Hillary Clinton
 Robert Ludlum
 B.S. Christiansen
 Frederik 7.

Kilder

Litteratur 

 Poul Grinder-Hansen: "Neger" (Skalk 2001, nr. 4, s. 10-12)

Litteratur
Retorik
Pint

Pint er en måleenhed for rumfang. Det er mest i Storbritannien og USA at denne enhed bliver brugt.

Storbritannien 
Efter Storbritannien er gået over til det metriske system, er det kun ved øl, cider og mælk at man bruger enheden pint.

 1 pint = 0,56826125 liter

USA 
Den amerikanske pint har to forskellige mål: en for faste stoffer og en for flydende.
 1 pint (flydende) = 0,473176473 liter
 1 pint (fast) = 0,550610 liter

Før metersystemets indførelse 
I gamle dage, før indførelsen af metersystemet, havde man:

Canada 
 I den franske del af Canada var en pinte en kvart imperial gallon, det samme som 40 ounces, eller 1,1365225 liter

Frankrig 
 Pinte de Paris, som modsvarede 48 kubiktommer, som er cirka 952,146 ml
 Pinte de Châlus, der modsvarede 2,380 liter
 Pinte de Bar, der modsvarede 1,07 liter

Kilder 

Måleenheder
Kondition

Kondition er et mål for, hvor effektiv leverancen af ilt til musklerne fungerer, og hvor effektivt musklerne udnytter ilten til energiproduktion (ATP). Bedre kondition indebærer således forandringer både i lungerne, hjertet, blodkarrene og selvfølgelig i musklerne. Hjertet vokser, da det jo er en muskel, så når det bliver større, kommer det til at arbejde mere effektivt og pumpe flere ml blod rundt pr. slag. Der er dog en maksimal puls, der som en tommelfingerregel er på ca. 220 minus personens alder. Hjertet bliver ikke hurtigere, men det kan altså udføre hårdere slag. Blodet reagerer ved, at knoglemarven vil danne flere røde blodlegemer. Normalt har man ca. 5 liter blod i kroppen. Blodforsyningen i musklen forbedres. 

Alt dette sker som følge af superkompensationprincippet. Når man bruger kroppen, slider man på cellerne, og det sker overalt. Først giver det træthed, og man er øm, især omkring leddene. Efter hvile (restitutionsperioden), f.eks. efter en god nats søvn, udbedres ”skaden”, og cellerne opbygges på ny og bliver stærkere. Efter et par dage er kroppen klar igen og er klar til at blive udsat for arbejde. Man siger, at efter en hård gang træning skal musklerne have 48 timers hvile.

Mænd har højere kondital end kvinder, også hvis man korrigerer for kvinders højere fedtmasse end mænds.

Måling af kondition 
Konditionen måles ved at undersøge, hvor mange ml ilt kroppen kan optage pr. minut. Ved at dividere med personens vægt fås konditallet som antal ml O2/kg pr. minut.

Der er to grundlæggende forskellige måder at måle kondition på: Direkte og indirekte test. 

Ved en direkte test bruges avanceret måleudstyr til at måle forskellen i sammensætningen af luften, der bliver indåndet og udåndet under arbejde, og derved findes hvor meget ilt kroppen har brugt til det arbejde, der er blevet udført. 

Ved en indirekte test måles ikke på forsøgspersonens ind- og udåndingsluft, men i stedet på puls, tid og arbejde udført. Indirekte test har flere fejlkilder end direkte test og er ikke så nøjagtige (f.eks. coopertest).

Betydning af kondital 
Konditallet har stor betydning for både sundhed og idræt. Alle elitesportsudøvere har høje kondital, men et højt kondital gør det ikke alene. Konditallet er et udtryk for den maksimale mængde ilt der kan forbrændes, og selv om alle gode maratonløbere har høje kondital, løber de ikke en maraton ved maksimal intensitet. 

Det afgørende for en maratonløber er, hvor meget ilt han kan forbrænde i den tid, det tager ham at løbe en maraton. Hvis man forestiller sig to maratonløbere, hvor den ene har et maksimal iltoptagelse på 70 ml O2/kg/min, men kan kun holde en gennemsnitlig iltoptagelse på 50 ml O2/kg/min, mens den anden maratonløber har en lavere maksimal iltoptagelse på 65 ml O2/kg/min, men i gennemsnit kan holde en iltoptagelse på 55 ml O2/kg/min gennem et maraton. Selv om den anden løber har et lavere kondital, vil han på grund af, at han er i stand til at holde en højere iltoptagelse over længere tid, højst sandsynlig være en hurtigere maratonløber. 

Ved 1500 m løb er der en direkte sammenhæng mellem kondital og tempo .

Noter 

Sport
Mohammed el-Baradei

Mohammed el-Baradei (født 17. juni 1942 i Kairo) var vicepræsident i Egypten 14. juli-14. august 2013. Mohammed el-Baradei tiltrådte i forbindelse med urolighederne, der førte til præsident Mohamed Mursis fald, men valgte selv en måned senere træde tilbage efter voldsomme uroligheder, hvor mindst 149 personer blev dræbt, idet han var imod regeringens vold mod demonstranterne. 

Baradei er uddannet jurist og har tidligere været diplomat og var i perioden 1997-2009 generaldirektør for Det Internationale Atomenergiagentur, IAEA.

IAEA og Mohammed el-Baradei tildeltes i 2005 Nobels Fredspris.

Efternavnet ses også skrevet (translittereret) som ElBaradei, se Hjælp:Translitteration

Eksterne henvisninger 

 Mohammed ElBaradei på nobelprize.org

Modtagere af Nobels fredspris
Diplomater fra Egypten
Personer fra Kairo
Vejen til Jerusalem

Vejen til Jerusalem er en bog af Jan Guillou fra 1998 og den første af en serie på fire bøger. Bogen foregår i det 12. århundrede og handler om drengen Arn, der som ganske ung bliver placeret i et af Cistercienserordenens klostre efter tilsyneladende at have overlevet en ulykke ved et mirakel. Man mener, at siden han overlevede, må han være udset til at gøre store ting i løbet af sit liv. Derfor uddannes han indenfor alt fra sprog til madlavning. Derudover undervises han i våbenbrug af en tidligere tempelridder. Senere bliver det hans skæbne at blive bortvist fra Sverige for at tilslutte sig tempelridderne, fordi han har haft kødelig omgang sin elskede.

Se også 
Arn: Tempelridderen, film baseret på Jan Guillous romaner

Romaner
Litteratur i 1998
Litteratur fra Sverige
Husbåd

En husbåd er en flydende indretning, bygning, der bruges til beboelse på samme sted i en længere periode.

Husbåden er en almindelig boligform alle steder på jorden, hvor sø, flod eller hav indbyder til det eller er den eneste mulighed.

En husbåd var tidligere ikke en fast ejendom, hvorfor der gjaldt der helt andre lovregler end dem en ejendomsmælger er vant til at arbejde med. En husbåd var i stedet omfattet af købeloven, da den betragtedes som "løsøre", fordi den kunne bevæge sig på eller gennem vandet.

I dag kan husbåde som udgangspunkt betragtes som fast ejendom, når disse er forankret til en fast plads og forbundet med forsyningsledninger.

Eksterne henvisninger 

 Byggerivejledning 

Både
Bolig
Actun Tunichil Muknal

Actun Tunichil Muknal er en grotte i Belize, der huser en række ofringer tilbage fra maya-tiden. Grotten blev opdaget i 1989 og åbnet for offentligheden i 1998, dog kun gennem et par certificerede operatører. 

I grotten finder man en lang række ofringer, der blev foretaget af mayaerne for mere end 1000 år siden. Der er bl.a. en lang række rester fra diverse skeletter og et komplet skelet af en teenagepige.

Belize
Præcolumbianske kulturer
Kurdisk

Kurdisk kan referere til flere artikler:

Kurdisk (sprog)
Kurderedet kurdiske folk
Stenuld

Stenuld er mineraluld dannet med fibre fra sten. Det sintrer ved ca. 750°C og smelter ved ca. 1.250 °C.

Fremstilling 
Ved 1.500 °C i kupolovn, smeltes sten med ler- og cementbriketter, som indeholder recirkuleret stenuldsaffald. Den flydende masse spindes til fibre og tilsættes en vandafvisende mineralsk olie, samt et bindemiddel. Hefter genopvarmes blandingen i en hærdeovn hvor bindemidlet bliver til bakelit. Så bliver stenulden formfast og kan skæres ud i passende formstykker til salg.

Til produktionen genanvendes også en spildprodukter fra øvrige industrier – herunder aluminiumssilikat fra jernindustrien, slagger fra stålværker og filterstøv fra cementindustrien.

Se også 
 Glasuld

Kilde 
 

Bygningsisoleringsmaterialer
Uld
Samick

Samick Musical Instruments Co. (Hangul: 삼익악기) er en sydkoreansk producent af musikinstrumenter. Virksomheden blev grundlagt i 1958 og er en af verdens størte musikinstrumentproducenter og er ejer og medejer af flere selskaber, der fremstiller indstrumenter. 

Udover instrumenter under navnet Samick er virksomheden også bg mærkerne Wm. Knabe & Co., Pramberger, Kohler & Campbell, Seiler, Greg Bennett, Silvertone, Stony River og San Mateo.

Fremstillingsvirksomheder fra Sydkorea
Etableret i 1958
Musikinstrumentproducenter
TEAC

Teac er en Hi-fi producent, som producerer bl.a. båndoptagere og CD-afspillere. Teacs produktserie for professionelt lydudstyr hedder TASCAM.

Eksterne henvisninger 

 

Elektronikvirksomheder fra Japan
Etableret i 1953
Object Management Group

Object Management Group (OMG) et et konsortium, der har til formål at fastsætte standarder indenfor objekt-orienteret programmering og modeller af systemer. I 1989 startede dette konsortium, som inkluderer Hewlett-Packard Company, IBM Corporation, Apple Computer Inc. og Sun Microsystems Inc., arbejdet med at lave en standard så objekter i forskellige computer med forskellige operativsystemer kan kalde hinandens metoder. Målet var et fælles binært objekt med metoder og data der kunne virker i alle udviklingsmiljør og på alle typer af platforme. Via en komite af organisationer lykkedes det OMG at lave den første Common Object Request Broker Architecture (CORBA) standard der blev offentligtgjort i 1991. I marts 2003 var den seneste standard CORBA version 3.0.

OMG adopterede også den nu nedlagte OpenDoc standard.

På det seneste har OMG lavet standarden Unified Modeling Language (UML) og teknologien Meta-Object Facility (MOF) og XML Metadata Interchange (XMI). Det har også bevæget sig i ind Model Driven Architecture (MDA), og lignende standarder, der bygger på UMLs succes. I april 2005 var de seneste version af UML og MOF version 2.0 og XMI er version 2.1.

Eksternt link 
Object Management Group website

Standardiseringsorganer
Hnæf

Hnæf søn af Hoc er en prins der bliver nævnt i de oldengelske digte Beovulfkvadet og Finnsborgkampen. Ifølge Widsith (900-tallet) regerede han over hocingerne. Hoc kaldes Hoc Healfdene, hvilket indikerer en dansk afstamning.

Ifølge fortællingen var Hnæf bror til Hildeburh og svoger til Finn, som regerede over friserne, og blev dræbt af en dansk ekspedition til de frisiske område.

Hoc er muligvis den samme som høvdingen Haki, der bliver nævnt i Ynglingesagaen, der er skrevet af Snorri Sturluson. Denne Haki besejrede kongerige Uppsala og herskede her i ti år, før han blev overvundet af kong Jorund.

Far og søn (Hoc og Hnæf) er blevet associeret med alemanniske adelsmænd, muligvis fra Nibelungen, Huoching (d. 744) og Hnabi (d. 788), der grundlage Ahalolfings. Denne teori blev først fremsat i 1849 af John Mitchell Kemble i History of the Saxons in England (p. 419). Hvis de oldengelske sagnfigurer er inspireret af disse historiske personer, betyder det at historien foregår i slutningen af 700-tallet, hvilket har betydning for dateringen af Beowulf, der således må være nedskrevet efter personerne har levet.

Referencer 

Nordiske folkesagnkonger
Jernalder
Den Norske Nobelkomite

Den Norske Nobelkomite er en komité, bestående af fem personer udpeget af Stortinget, som uddeler Nobels fredspris. Personerne vælges for en seks-årsperiode med mulighed for genvalg. De behøver ikke være norske statsborgere, men til dags dato har alle været det. Komiteen vælger selv formand og næstformand. Geir Lundestad (60) har været sekretær og direktør for Nobelinstituttet siden 1990.

Tidligere kunne regeringsmedlemmer være medlemmer af komiteen. Denne praksis blev ændret i 1937, fra 1977 blev det praksis at stortingsmedlemmer ikke vælges ind i komiteen, men i december 1984 blev stortingsformanden Odvar Nordli valgt som medlem. Nordli trådte året efter ud af Stortinget, men han deltog i komiteens møder mens han sad i Stortinget. I dagens komite er fire af fem tidligere stortingsmedlemmer, undtagelsen er Ole Danbolt Mjøs. Sissel Marie Rønbeck og Karin Cecilie (Kaci) Kullmann Five er tidligere regeringsmedlemmer.

Komiteen er totalt uafhængig, og tager ikke mod instrukser eller pålæg fra nogen side i forbindelse med bedømmelse af prisforslagene. Ingen drøftelser i forbindelse med valget af kandidater til de forskellige priser skal omtales af Nobelkomiteerne. Nobelkomiteen holder alle sine møder i et specielt møderum i Nobelinstituttet. Væggene i dette rum er dekoreret med portrætter af samtlige personlige fredsprismodtagere.

Den Norske Nobelkomite 2009-2011 
 Thorbjørn Jagland, leder
 Kaci Kullmann Five
 Sissel Marie Rønbeck
 Inger-Marie Ytterhorn
 Ågot Valle

Stedfortrædere:
 1. Knut Vollebæk
 2. Christopher Stensaker
 3. Sverre Lodgaard
Sekretær (ansat): Geir Lundestad

Eksterne links 
 Norwegian Nobel Committee – officiel website 
 Nobel Prize – official website

Nobelprisen
Nobelkomite